«Թուրքիայի իշխանությունները պետք է ավելի ուշադիր կարդան ՄԱԿ-ի Անվտանգության խորհրդի կողմից շաբաթ օրն ընդունված բանաձևը», - երեքշաբթի երեկոյան Վաշինգտոնում կայացած մամուլի ասուլիսի ժամանակ Անկարային նման կոչով դիմեց Պետդեպարտամենտի խոսնակ Հիզեր Նոյերթը` պնդելով, որ 30-օրյա հրադադարի մասին բանաձևում տեղ գտած պահանջը վերաբերում է Սիրիայի ողջ տարածքին` ներառյալ քրդաբնակ Աֆրինը․ - «Ես կոչ են անում Թուրքիայի իշխանություններին մեկ անգամ ևս ընթերցել շաբաթ օրը միաձայն ընդունված այս բանաձևի տեքստը, որով կոչ է արվում Սիրիայի ողջ տարածքում առնվազն 30 օրով հրադադար հաստատել: Դա հնարավորություն կտա մարդասիրական օգնության կայուն և առանց խոչընդոտների առաքումներ իրականացնել, ինչպես նաև՝ միջազգային օրենսդրության շրջանակներում կազմակերպել ծանր վիրավորների և հիվանդների տարհանումը»: